cyanic-selkie/wikianc huggingface dataset:
Zemes reforma Baltijas guberņās
Brīvlaišanas likumi (1816—1819)
Zemnieku pienākumus pret muižu noteica nevis vairs vaku grāmatas, bet gan līgumi. Mājas bija zemnieka mūža lietošanā, nevis dzimtnomā. Pēc noteikta vīriešu skaita sasniegšanas, zemnieki varēja sākt relatīvi brīvi pārvietoties guberņas robežās. Vidzemē jau bija vaku grāmatas un kadastrācijai bija iztērētas ļoti lielas naudas summas. Šo likumu civiltiesiskās normas bija spēkā līdz par 1937. gada civillikumam. Likumu tulkojumi vietējās valodās neprofesionāli un pretrunīgi.
Agrārais likums (1849)
1849. gadā kā Vidzemes guberņas pagaidu likumu uz 6 gadiem izdeva Felkerzāma un Reinholda fon Samsona izstrādāto Agrāro likumu, ko pēc tam pagarināja. Zemi sadalīja 3 kategorijās: muižas, zemnieku, kvotas zeme. Zemniekiem bija tiesības uz zemes nodošanu mantojumā. Atcelti brīvo līgumu principi. Pārgāja no klaušām uz naudas nomu. Aktīvi sāka pārdot mājas zemniekiem. Zemniekiem bija Rentes banka, kas deva hipotekāros kredītus. Muižnieks nedrīkstēja zemi neapstrādāt: ja neapstrādāja, to bija jāiznomā, vai jāpārdod. Kvotas zeme palika muižnieku rīcībā, paredzēta muižas ļaužu apstrādāšanai. Līdzekļu pieaugums ļāva muižniekiem modernizēt muižu inventāru un ieviest progresīvākas saimniekošanas metodes. Likums darbojās līdz 1918. gadam.
Pagastu likums (1866)
Pēc 1866. gada pagastu pašvaldību likuma (de) izdošanas agrāko muižu pagastu vietā izveidojās pagastu zemnieku pašvaldības. Saskaņā ar to zemnieki Baltijas provincēs ieguva savu pašpārvaldi, ko īstenoja pagastu vēlēto zemnieku runasvīri.
Tās ievēlēja pagastu sapulcēs, kurās piedalījās tikai saimniecību īpašnieki un nomnieki, bet bezzemnieki sūtīja vienu delegātu no katriem 10 pilngadīgiem vīriešiem. Pagasta pašvaldība pilnībā atbildēja par nodokļu nomaksu, ceļu labošanu, veco un slimo aprūpi, algu noteikšanu, budžeta apspriešanu, pagasta skolas skolotāja ievēlēšanu. Likums zaudēja spēku pēc jauna Latvijas Republikas pašvaldību likuma pieņemšanas 1922. gadā.
Likumu īstenošana
Kaut arī jau 1806. gadā zemnieks Jukums Rocis nopirka saimniecību Valteru muižā, tomēr jaunos zemnieku likumus plašāk ieviesa tikai 1830. gadu sākumā. Pirmie četri gadi bija sagatavošanas laiks, zemniekus sadalīja trīs kategorijās: saimnieki, kalpi un muižas ļaudis. Katru kategoriju sadalīja 8 sekcijās. Katru gadu vienu sekciju atbrīvoja no dzimtbūšanas. Nākamie 6 gadi bija pārejas stadija, kuras laikā pirmajos trīs gados atļāva zemnieku brīvu pārvietošanos draudzes novada robežās, bet nākamajos trīs gados noteiktas guberņas daļas ietvaros (Vidzemē bruģa kunga iecirknī, Kurzemē virspilskunga iecirknī). Līdztekus notika vispārēja uzvārdu došana zemniekiem.
Vidzemes guberņā likums ļāva zemniekiem pēc nākamajiem 6 gadiem apmesties uz dzīvi pilsētās, bet Kurzemes guberņā 554.—555. panti neļāva sākt migrēt uz pilsētām, kamēr guberņas vīriešu skaits nebūs sasniedzis 200 000. 1818. gadā šis skaits bija 169 000, tas tika sasniegts 1848. gadā. Sākās t.s. "brīvo līgumu" laiks, kas tika slēgti arī starp saimniekiem un kalpiem. 1837. gadā ķeizars Nikolajs I parakstīja likumu par Krievijas Impērijas Domēņu ministrijas dibināšanu, kas pārraudzīja kroņa zemes. 1845. gadā notika Baltijas guberņu likumu kodificēšana.
Ālene
Ālene var būt:
Zemes reforma Baltijas guberņās
Likumu īstenošana
Zemnieku saimniecību izpirkšana notika gausi, tīdz 1860. gadam izpirktas bija tikai 36 saimniecības (0,07%). Pirmajos gados zemniekiem bija tā dēvētā "putna brīvība", jo viņiem nebija sava īpašuma, kaut arī bija pārvietošanās brīvība sava draudzes novada robežās. Salīdzinot ar dzimtbūšanas laiku, zemnieku faktiskais stāvoklis pat pasliktinājās. Juridiski muižnieks varēja diktēt savas prasības, bet zemniekam nebija citas alternatīvas.
Klaušu laiki
Kurzemes guberņā aptuveni puse muižu zemes piederēja valstij, neliela daļa baznīcai, bet pārējā daļa atradās privātīpašumā. Vidzemes guberņā privātīpašumā bija ap 80% muižu. Brīvo nomas līgumu slēdza rakstiski vai mutiski (protokolējot), un apstiprināja pagasttiesā (Vidzemē — draudzes tiesā). Līgumi tika slēgti uz 3—6 gadiem. 1850. gados Vidzemes guberņā apmēram 82% līgumu paredzēja klaušu nomu, bet Kurzemes guberņā 58%. Nomniekam, kas atteicās pieņemt muižnieka noteikumus, draudēja izlikšana no mājām, varēja arī atņemt vērtīgāko inventāru (Kurzemes likuma 127. p. noteica, ka inventārs pieder muižniekam).
Inventāra iztrūkumu kompensēja muižnieks, pārpalikums bija zemnieka īpašumā, bet muižnieks to varēja atpirkt. Kalpu un muižas ļaužu stāvoklis bija labāks. Saimnieks bija atbildīgs par inventāra stāvokli. Vidzemē t.s. "dzelzs" inventārs bija saimnieka īpašums. Teorētiski muižnieka lēmumus varēja pārsūdzēt pilskunga tiesā. Katram saimniekam, kas atstāja saimniecību, bija jāatstāj ēkas lietošanas kārtībā, ar visu reģistrēto inventāru, apsētu rudzu lauku un iztīrītām pļavām. Vidzemē saimnieks saņēma kompensāciju par viņa uzbūvētām ēkām. Ja kāda saimniecība palika neiznomāta, muižniekam bija tiesības to pievienot savai muižai. Kurzemē šādā veidā pievienoja 15%, Vidzemē — 4% zemnieku saimniecību.
Ja nomnieks nevarēja izpildīt līgumsaistības, tad tiesa izūtrupēja tā mantu, bet pašu ieskaitīja kalpu kārtā, un lika atstrādāt parādu — radās jauns zemnieku slānis "parādu kalpi". Kurzemes guberņā muižnieks parādu kalpam deva uzturu, samaksāja par viņu nodokļus un dzēsa ik gadu 15 rubļus no parāda. Ja kalpam bija ģimene, tad arī to uzturēja muižnieks (sievai bija jāstrādā muižā par 10 rubļiem gadā). Klaušu noma bija visizplatītākā — teorētiski klaušas bija neierobežotas, bet praksē Vidzemes guberņā pieturējās pie vaku grāmatu normām. Kurzemes guberņā 1867. gadā, bet Vidzemes guberņā 1868. gadā ar likumu aizliedza klaušas.
Zeme (teritorija)
Zeme ir jēdziens ar plašu pielietojumu, kas bieži tiek izmantots kā valsts, pavalsts, teritorijas, novada vai apgabala, arī noteikta reģiona, apzīmējums. Parasti, bet ne vienmēr, ar šo jēdzienu izprot teritoriju, ko vieno kopīga pilnīgi vai daļēji suverēna pārvalde un pēc etniskām vai citām pazīmēm saistīti iedzīvotāji. Šādā nozīmē latviešu valodā vārds ticis lietots jau pirms rakstītu avotu parādīšanās. 13. gadsimta avotos par “zemēm” tiek sauktas gan etnisku vienību apdzīvotas teritorijas, gan to daļas. Latvijā diviem no četriem vēsturiskajiem novadiem nosaukumā ir vārds “zeme” — Kurzeme un Vidzeme.
Zeme var būt gan konkrētas tautas apdzīvota teritorija, gan arī valsts, kuru tā apdzīvo. Piemēram, vācieši paši sevi dēvē par deutsch, bet zemi par land, tādēļ valsti, kurā tie dzīvo, sauc par Deutschland (burtiski — Vāczeme).
Fiziskajā ģeogrāfijā termins “zeme” tiek lietots, lai apzīmētu pēc fizioģeogrāfiskajām īpašībām vienotu reģionu, piemēram, kontinenta daļu vai valsts daļu — fizioģeogrāfiskās rajonēšanas vienību.
Etimoloģija
Vārds ‘zeme’ ir radies no baltu-slāvu pirmvalodas vārda *źemē, kura pamatā ir indoeiropiešu pirmvalodas vārds *dʰéǵʰōm ar tādu pašu nozīmi. Šajā vārdā sauc arī mūsu planētu, tas ir, Zemi.
Valsts
Politiska organizācija, kas nodrošina sabiedrības vadīšanu un esošās politiskās iekārtas pastāvēšanu noteiktā apdzīvotā teritorijā, balstoties uz tiesisku varu, ir valsts. Ikvienai valstij ir trīs pamatpazīmes, tas ir, viņu zeme jeb teritorija, tās iedzīvotāji un suverenitāte. Valsts ietver tādas institūcijas kā likumdošanas varu, izpildvaru, bruņotos spēkus, tiesas, policiju un citas institūcijas.
Starptautiski neatzītas valstis
Valstis, kuras nav visā pasaulē atzītas, sauc par starptautiski neatzītām, bet saskaņā ar Montevideo konvenciju tās tiek uzskatītas par suverēnām valstīm.
Atkarīgā teritorija
Zemēm, kurām nav pilnīgas suverenitātes vai politiskās neatkarības, veido atkarīgās teritorijas. Tām ir dažādas pārvaldošās valstis. Šīs teritorijas parasti netiek uzskatītas par pārvaldošās valsts pamatdaļu.
Lauksaimniecības zeme
Lauksaimniecībā izmantojamu platību, teritoriju, kas atrodas kāda īpašumā vai lietošanā, arī sauc par zemi.
Varis Brasla
Varis Brasla (dzimis Varis Bredovskis Rīgā, Latvijā)   ir latviešu kino un teātra režisors. Viņš dzimis aktiera un režisora Žaņa Braslas un aktrises un režisora asistentes Valijas Braslas ģimenē.
2009. gada 16. novembrī Varis Brasla tika iecelts par Triju Zvaigžņu ordeņa virsnieku.
Izglītība
1962. gadā Varis Brasla beidzis Ļeņingradas Teātra, mūzikas un kinematogrāfijas institūtu, 1968. gadā — Augstākos scenāristu un režisoru kursus Maskavā.
Darba pieredze
No 1965. gada Varis Brasla strādāja Rīgas Kinostudijā. Bijis režisora asistents un otrais režisors Rolanda Kalniņa, Oļģerta Dunkera, Aloiza Brenča un Rostislava Gorjajeva filmām.
Laikā no 1962. līdz 1965. gadam un no 1993. līdz 1995. gadam strādājis par Valmieras Drāmas teātra režisoru. No 1995. gada līdz 2000. gadam bija Valmieras Drāmas teātra galvenais režisors.
Parīze—Tūra
Parīze—Tūra (fr) ir šosejas riteņbraukšanas viendienas klasiskās sacensības profesionāļiem, kuras notiek oktobra vidū, sākoties Parīzes pievārtē un noslēdzoties katedrāles pilsētā Tūrā. Sacensību distance ir samērā līdzena un virzās caur Ševresas un Luāras ielejām, augstākais punkts ir 200 metrus augsts un atrodas pie Le Gault-du-Perche komūnas. Tā ir zināma kā "sprinteru klasika", jo bieži noslēdzas ar masu sprintu 2,7 km garajā Avenue du Grammont ielā, Tūrā. 2010. gada sacenības bija pēdējās, kuras noslēdzās šajā avēnijā, jo Tūrā tiek būvēta jauna tramvaja līnija un turpmāk sacensības noslēgsies citā vietā.
Algu griesti
Sportā jēdziens algu griesti tiek lietots, lai apzīmētu noteiktu naudas daudzumu, ko sporta komandas drīkst tērēt savu spēlētāju algām. Var tikt noteikti algu griesti katram spēlētājam atsevišķi vai visai komandai kopumā, vai abi. Vairākas profesionālās līgas noteikušas obligātus algu griestus, lai samazinātu kopējās izmaksas un izlīdzinātu komandu spēkus (bagātākās komandas nevarētu kļūt neuzvaramas tādēļ, ka var atļauties noalgot visus labākos spēlētājus). Algu griesti parasti ir viens no jautājumiem, par kuru spēlētāju arodbiedrībām un komandu īpašniekiem ir visgrūtāk vienoties.
Algu griestu noteikums pastāv šādās līgās:
Vairākas Eiropas futbola līgas arī ir apspriedušas ideju par algu griestu noteikšanu.
Gleznotājs (zvaigznājs)
Gleznotājs ir salīdzinoši blāvs dienvidu puslodes zvaigznājs. To aprakstīja Nikolā Lakāls 17. gadsimtā. Pēdējos gados interesi izraisījusi Gleznotāja Betas zvaigzne — to apņem ar oglekli bagātu putekļu disks.
Monika Seleša
Monika Seleša ( vai Monika Seleš,, ; dzimusi , Novisadā, Serbijā) ir bijusī ungāru izcelsmes Dienvidslāvijas un ASV tenisiste. Bijusī WTA ranga līdere vienspēlēs.
1990. gadā kļuva par visu laiku jaunāko Francijas Atklātā čempionāta uzvarētāju.
Seleša dominēja sieviešu tenisā 1991. un 1992. gadā, bet 1993. gadā kāds līdzjutējs ar nazi Selešu ievainoja, tāpēc viņai nācās pārtraukt sportistes karjeru. 1995. gadā Seleša atgriezās profesionālajā tenisā, tomēr vairs nespēja gūt agrākos panākumus.
2009. gada Rundāles novada domes vēlēšanas
Vēlēšanās visvairāk balsu ieguva saraksts "Cilvēkiem un zemei" (47,64%), bet kopā novada domē iekļuva 3 no 5 sarakstiem. Rundāles novada domes vēlēšanās piedalījās 1 505 vēlētāji jeb 52,64% no balsstiesīgajiem. No vēlēšanu aploksnēm derīgas bija visas 1 505, bet savu balsi par kādu no sarakstiem atdeva 1 471 vēlētājs.
Cygwin
Cygwin ir bezmaksas programmu kopums, ko sākotnēji izstrādāja kompānija Cygnus Solutions, lai nodrošinātu Microsoft Windows sistēmu spēju daļēji darboties līdzīgi UNIX sistēmām. Pārsvarā projekts ir vērsts uz POSIX sistēmu (piemēram, Linux, BSD) programmu pārnešanu un darbināšanu Windows vidē. Cygwin programmas vislabāk darbojas Windows NT, Windows 2000, Windows XP un Windows Server 2003 operētājsistēmās, dažas - arī uz Windows 95 un Windows 98. Cygwin patlaban galvenokārt uztur Red Hat kompānijas darbinieki.
Džordžs Enteils
Džordžs Enteils (en; dzimis, miris ) bija amerikāņu komponists, pianists, rakstnieks un izgudrotājs. Viņa slavenākais darbs ir 1920. gadu vidū sarakstītais skaņdarbs "Mehāniskais balets" (Ballet Mécanique).
Enteils karjeras sākumā pārsvarā darbojās Eiropā, jo tur komponists saņēma vislielāko kritiķu atzinību. Pēc tam, kad Enteils 1936. gadā atgriezās ASV, viņš uzsāka komponēt filmu skaņu celiņus. Enteilam bija arī dažādas citas intereses un sasniegumi: viņš sacerēja daiļliteratūru, nodarbojās ar sieviešu endokrinoloģijas pētniecību un kopā ar aktrisi Hediju Lamarru patentēja ar FHSS metodi darbināmu torpēdu vadības sistēmu.
2007. gads Latvijā
Šajā lapā ir apkopoti '''2007. gada notikumi Latvijā'''.
20th Century Studios
20th Century Studios (agrākais nosaukums Twentieth Century Fox Film Corporation jeb 20th Century Fox) ir ASV filmu studija, Walt Disney Studios meitas uzņēmums. Studija atrodas Losandželosā netālu no Beverlihilsas.
Uzņēmums tika dibināts, apvienojoties Fox Film Corporation, kas tika dibināta , un Twentieth Century Pictures, kas tika dibināta. Studiju 1985. gadā iegādājās News Corporation, kas 2013. gadā, pēc izdevniecības biznesa atdalīšanas, kļuva par 21st Century Fox. 2019. gadā The Walt Disney Company iegādājās 21st Century Fox, un līdz ar to arī 20th Century Fox. 2020. gada 17. janvārī studija tika pārdēvēta par 20th Century Studios.
Veiksmīgākās 20th Century Studios filmas un filmu sērijas ir "Avatars", "Simpsonu filma", "Zvaigžņu kari", "Ledus laikmets", "Gārfīlds", "X-Cilvēki", "Viens pats mājās", "Alvins un burunduki", "Cietais rieksts", "Ātrums", "Doktors Dūlitls", "Nakts muzejā".
Mazpolijas vojevodiste
Mazpolijas vojevodiste (pl) ir Polijas vojevodiste valsts dienvidos. Dibināta 1999. gada 1. janvārī, apvienojot trīs vojevodistes. Vojevodiste nosaukta vēsturiskā Polijas novada — Mazpolijas vārdā. Vojevodistē ietilpst senā Polijas galvaspilsēta — Krakova, kā arī Polijas vienīgais augstkalnu apgabals — Tatri.
Ford Motor Company
Ford Motor Company jeb Ford ir ASV autobūves kompānija, kas ražo "Ford" markas automobiļus.
Mazpolijas vojevodiste
Administratīvais iedalījums
Vojevodiste iedalās 22 apriņķos (powiat) — no tiem 3 ir pilsētas ar apriņķa tiesībām (miasto na prawach powiatu) un 19 lauku apriņķi (powiat ziemski). Visā vojevodistē ir 182 gminas (gmina).
Ford Motor Company
Pasaulē ceturtā lielākā autobūves kompānija pēc visu laiku saražoto automobiļu daudzuma. Trešais lielākais ASV tirgū pēc GM un Toyota, un otrais Eiropā pēc Volkswagen.
Ieņem 10. vietu lielāko ASV publisko kompāniju sarakstā Fortune 500 (2011) un 25. vietu lielāko pasaules korporāciju sarakstā Global 500 (2011).
Mazpolijas vojevodiste
Administratīvais iedalījums
Apriņķi:
Pilsētas
Vojevodistē ir 61 pilsēta (trekninātas pilsētas ar apriņķa tiesībām):
Ford Motor Company
Galvenais kompānijas birojs atrodas Dīrbornā (Detroitas piepilsētā, Mičiganas štatā), bet Eiropas galvenā filiāle — Ķelnē, Vācijā.
Vēsture
1903. gadā Henrijs Fords nodibināja auto koncernu, nosaucot to savā vārdā - "Ford". Kompānija Ford bija pirmais ražošanas uzņēmums, kas uzsāka izmantot klasisko autoražotnes konveijeru, lai atvieglotu ražošanu, palielinātu apjomus, samazinātu izmaksas..
Pirmais masveidā veiksmīgais kompānijas modelis bija Ford Model T, ko ražoja no 1908. līdz 1926. gadam.
uzņēmums ieviesa astoņu stundu darba diena un dubultoja algu (5 $) par darba dienu.
1920. gadu beigās PSRS valdība noslēdza ar Ford kompāniju līgumu par palīdzību rūpnīcas izveidē Ņižņijnovgorodā. Pirmie rūpnīcas modeļi GAZ-A un GAZ-АА, bija licencētas Ford automobiļu kopijas.
Latvijā 1930. gadu beigās rūpnīcā Ford-Vairogs tika ražoti automobiļi pēc Ford licences.
Mūsdienās lielajā koncernā ietilpst astoņas auto markas: Ford, Mazda, Lincoln, Volvo Cars, Mercury, Jaguar Cars, Land Rover. Ford pieder 57 rūpnīcas 16 dažādās pasaules valstīs, 2002. gadā tika izveidota rūpnīca Krievijā.
2003. gadā Ford atzīmēja 100 gadu pastāvēšanas jubileju.
Īpašnieki un vadība
Kompāniju Ford Motor jau vairāk ka 100 gadus kontrolē Fordu ģimene. Tomēr Ford Motor Company ir publiska kompānija, kuras akcijas kotējās Ņujorkas fondu biržā. Fordu ģimenei 2010. gada oktobrī piederēja 40% akciju, pārējās atradās brīvajā apgrozījumā.
Pirmais masveida Ford automobilis
Pirmais Ford sērijveidā ražotais automobilis bija Ford Model T modelis, to ražoja no 1908. līdz 1927. gadam, šo auto varēja iegādāties vidējās sabiedrības slāņa pārstāvji, jo tas tika ražots uz konveijera un tā cena bija 850 amerikāņu dolāru, kas bija nesalīdzināmi zemāka cena par citiem auto, kas tika ražoti tai pašā laika posmā (citu auto cenas svārstījās no 2000 - 3000 dolāru). Pirmajā ražošanas gadā tika saražotas 12 tūkstoši Model T. Līdz 1927. gadam tika saražoti 15 miljoni šī modeļa automobiļi, jo pieprasījums pārsniedza piedāvājumu, un šis rekords vel nav pārspēts līdz mūsdienām.
Henrijs Fords to bija iecerējis kā praktisku, pieejamu transportu parastam cilvēkam, un tas ātri kļuva novērtēts tā zemo izmaksu, izturības, daudzpusības un vieglās apkopes dēļ. Vairāk nekā 15 miljoni modeļu T tika uzbūvēti Detroitā un Hailendas parkā, Mičiganā. Automašīna tika montēta arī Ford rūpnīcā Mančestrā, Anglijā, un rūpnīcās kontinentālajā Eiropā.
Ford Model T bija četras durvis, nolaižams jumts, tas bija aprīkots ar četru cilindru dzinēju, kas attīstīja līdz 20 Zs (15 kW) lielu jaudu un spēja sasniegt 72 km/h lielu ātrumu.
Darbības sfēra
Kompānija ražo plašu vieglo un komerctransporta Ford markas automobiļu spektru.
Kompānija ir sadalīta trīs struktūrvienības pēc ģeogrāfiskā stāvokļa: Ford North America, Ford Asia Pacific un Ford of Europe. Iepriekš katrai struktūrvienībai bija savs modeļu sortiments, bet 2006. gadā kompānijas vadība nolēma par labu "Vienotai Ford" stratēģijai, pēc kuras vadoties Ford pamazām sāks ražot globālus automobiļus, kopīgus visiem tirgiem, un par pirmo kļuva Ford Focus III modelis. Ford uzņēmumi atrodas ASV, Krievijas Federācijā, Kanādā, Meksikā, Vācijā, Brazīlijā, Argentīnā, Spānijā, Ķīnā un citās valstīs.
Ford of Europe galvenais birojs atrodas Ķelnē (Vācija). Struktūrvienības prezidents un ģenerāldirektors ir Stīvens Odels.
Sports
Kompānija Ford aktīvi piedalās sporta sacensībās visā pasaulē. Kompānijai ir pašai sava rallija komanda un tā piedāvā dzinējus citām komandām.
NASCAR
Ford ir viens no četriem ražotājiem trijās lielākajās NASCAR sērijās: Sprint Cup Series, Nationwide Series un Camping World Truck Series. Pamatkomandas ir Roush Fenway Racing, Yates Racing un Richard Petty Motorsports.
Formula 1
Ford Kompānija bija viena no dzinēju piegādātājām Formula 1 sacīkšu automobiļiem (Cosworth markas dzinēji) 37 gadu garumā (1967—2004). 2000. gadā kompānija iegādājās Stewart Grand Prix komandu, pārsaucot to par Jaguar Racing. 2004. gadā komanda tika pārdota koncernam Red Bull, savukārt uzņēmums Cosworth — Džeraldam Forsaitam un Kevinam Kalhovenam. Ford ar savas markas dzinējiem ir uzvarējusi 176 Grand Prix sacensībā laika periodā no 1967. līdz 2003. gadam, kopā ar Lotus Cars un McLaren F1 komandām.
Kristālhidrāti
Kristālhidrāti (el - ledus, kalnu kristāls + hydōr - ūdens) ir kristāliskas vielas (biežāk neorganiskas), kuru sastāvā ir ūdens molekulas - tā saucamais kristalizācijas ūdens.
Akvokompleksi
Kristālhidrāti pārsvarā pieder pie kompleksajiem savienojumiem - akvokompleksiem. Piemēram, kalcija hlorīda kristālhidrāta CaCl2·6H2O formulu var rakstīt arī kā katjonu kompleksa formulu: [Ca(OH2)6]Cl2. Daudzi sāļi, kā arī skābes un bāzes izkrīt no ūdens šķīdumiem kristālhidrātu veidā, kaut arī lielākoties akvokompleksi ir stabili tikai šķīdumos. Tomēr retumis eksistē arī tādi savienojumi, kas ir stabili tikai kristālhidrāta formā - mēģinot iegūt bezūdens formu, tie sadalās (berilija oksalāts BeC2O4·H2O). Akvokompleksu kristālhidrātiem raksturīgs stingri noteikts ķīmiskais sastāvs. Bieži vienai un tai pašai vielai var būt vairāki kristālhidrāti - piemēram, kalcija hlorīds ar ūdeni veido dihidrātu, tetrahidrātu un heksahidrātu (kristālhidrātus ar 2, 4 un 6 ūdens molekulām), bet kalcija sulfāts CaSO4 (anhidrīts) veido pushidrātu CaSO4·0,5H2O jeb 2CaSO4·H2O (alabastru) un dihidrātu CaSO4·2H2O (ģipsi). Karsējot kristālhidrāti zaudē ūdeni (dažreiz šķīst savā kristalizācijas ūdenī, ko mēdz jaukt ar kušanu), turklāt var veidoties kristālhidrāti ar mazāku ūdens saturu. Tā, karsējot vara vitriolu CuSO4·5H2O (zilā krāsā), pie 105 °C rodas trihidrāts CuSO4·3H2O (gaišzilā krāsā), bet pie 150 °C - monohidrāts CuSO4·H2O (baltā krāsā); virs 250 °C vara sulfāts pilnībā zaudē ūdeni.
Tektohidrāti
Kristālhidrātus ar sevišķi lielu ūdens saturu, piemēram, nātrija karbonāta kristālhidrātu ar 10 ūdens molekulām (Na2CO3·10H2O) var uzskatīt par savdabīgiem cietajiem šķīdumiem, kur notikusi sāls iespiešanās ledus struktūrā. Tādus cietos šķīdumus sauc par tektohidrātiem. Tektohidrātos ledus struktūru stabilizē sāļu pretēji lādēto jonu savelkošā iedarbība, tiem savstarpēji pievelkoties. Tādēļ tektohidrātu kušanas temperatūra mēdz būt daudz augstāka par ledus kušanas temperatūru. Tektohidrāti pieskaitāmi pie mainīga sastāva savienojumiem, jo ūdens molekulu skaits tajos nav stingri noteikts (piemēram, iepriekš minētais nātrija karbonāta dekahidrāts jeb mazgājamā soda var saturēt arī mazāku ūdens daudzumu).
Klatrātu tipa kristālhidrāti
Mainīga sastāva savienojumi ir arī ieslēguma savienojumi jeb klatrāti. Klatrāti veidojas, kādas vielas molekulām iespiežoties citas vielas (kristālhidrātu gadījumā - ledus) kristālu tukšajos starpmolekulārajos dobumos. Šādos savienojumos abu vielu starpmolekulārajai mijiedarbībai ir mazāka nozīme nekā tektohidrātos, bet to kušanas temperatūra ir zemāka. Tā kā ledum sevišķi raksturīga irdena struktūra, tas bieži veido klatrātus ar gāzēm - hloru, metānu, sērūdeņradi, argonu, ksenonu, sēra dioksīdu, kā arī citām. Šādus ledus klatrātus sauc par gāzu hidrātiem. Laboratoriski pirmais gāzu hidrāts tika iegūts 1811. gadā (Hamfrijs Deivijs) - tas bija hlora hidrāts Cl2·6H2O. Šāds hidrāts veidojas, atdzesējot piesātinātu hlora šķīdumu ūdenī līdz 9 °C temperatūrai. Tā kā ledum uz katrām 46 ūdens molekulām ir 8 brīvi dobumi, pārsvarā gāzu hidrātu sastāvs ir X·5,75H2O (noapaļojot - X·6H2O), kur X - gāzes molekula. Ir arī hidrāti ar sastāvu X·7,75H2O jeb X·8H2O. Gāzu hidrāti ir sniegam vai irdenam ledum līdzīgas vielas.
Atrašanās dabā
Daudzi kristālhidrāti atrodami dabā kā minerāli, piemēram, ģipsis CaSO4·2H2O vai karnalīts MgCl2·KCl·6H2O. Metāna hidrāti atrodami Zemes dzīlēs mūžīgā sasaluma rajonos un tie ir dabiskas gāzes krātuves. Nevēlami ogļūdeņražu hidrāti var veidoties naftas un gāzes rūpniecības procesos un aizsprostot cauruļvadus un aparatūru.
Izmantošana
Kristālhidrātu veidošanos izmanto celtniecībā, piemēram, ģipsis vai cements sacietē, rodoties kristālhidrātiem. Tie izmantojami arī ugunsdrošībai, jo augstā temperatūrā izdalās ūdens, kas absorbē daudz siltuma (šādam nolūkam izmanto ģipsi).
Kobalta sāļu kristālhidrātus lieto kā mitruma indikatorus, jo bezūdens kobalta sāļi mēdz būt zilā krāsā, bet, uzsūcot ūdeni, krāsa mainās uz sarkanu.
2009. gada Salas novada domes vēlēšanas
'''2009. gada Salas novada domes vēlēšanas''' notika 2009. gada Latvijas pašvaldību vēlēšanās. Vēlēšanās Salas novada domē tika ievēlēti 13 deputāti. Vēlēšanās piedalījās 2 kandidātu saraksti, kas veidoti no 31 kandidāta. Salas novads tika izveidots 2009. gada administratīvi teritoriālās reformas rezultātā, tādēļ šī novada domes vēlēšanas notika pirmoreiz. Salas novadā vēlēšanas notika 3 iecirkņos.
Vēlēšanās visvairāk balsu ieguva saraksts "Vienoti mūsu novadam" (61,72%), bet novada domē iekļuva arī otrs kandidātu saraksts "Sēļu zeme". Salas novada domes vēlēšanās piedalījās 1 567 vēlētāji jeb 50% no balsstiesīgajiem. No vēlēšanu aploksnēm derīgas bija 1 562, bet savu balsi par kādu no sarakstiem atdeva 1 511 vēlētāji.
Džuvans Hauards
Džuvans Antonio Hauards (en; dzimis Čikāgā, Ilinoisas štatā, ASV) ir profesionāls amerikāņu basketbolists, spēlē spēka uzbrucēja pozīcijā. Pašlaik (2013) pārstāv NBA klubu Maiami "Heat". 1994. gada NBA draftā viņu izraudzījās Vašingtonas "Bullets" ar kopējo 5. kārtas numuru.
Karjera
Basketbolu spēlējis vidusskolā, kur pārstāvēja savas skolas basketbola komandu kā centra spēlētājs. Vidusskolā aizvadīja sekmīgu basketbolista karjeru, kā arī guva labus panākumus izglītībā. Pēc tam piecus gadus pārstāvēja Mičiganas Universitātes basketbola komandu NCAA turnīrā. Viņš bija viens no Fab Five komandas dalībniekiem, komanda tiek uzskatīta par vienu no visu laiku labākajām NCAA komandām NCAA vēsturē. Viņa pārstāvēta komanda sasniedza NCAA finālu 1992. un 1993. gadā.
Pēc draftēšanas 1994. gada NBA draftā viņš septiņus gadus pārstāvēja Vašingtonas "Wizards" (iepriekš "Bullets"). Vēl trīs pilnas sezonas ir pārstāvējis Hjūstonas "Rockets" komandu. Pārējās komandas nav pārstāvējis vairāk par divām sezonām. Kopumā ir spēlējis 8 dažādos NBA klubos. Debijas sezonā viņš tika iekļauts simboliskajā debitantu otrajā izlasē, otrajā sezonā viņš piedalījās NBA All-Star spēlē, pēc tam viņš kļuva par pirmo NBA spēlētāju, kas paraksta 100 miljonus ASV dolārus vērtu līgumu. Lai arī turpmāk viņš sevi ir pierādījis kā produktīvs pamatpiecinieka spēlētājs, viņš nekad vairs nav spēlējis Visu zvaigžņu spēlē. 2005.—2006. gada sezona pašlaik ir pēdējā, kurā viņš vairāk nekā pusē spēļu, kurās piedalījies, ir bijis starta sastāvā. 2011. gadā "Heat" sastāvā kvalificējies finālsērijai, tomēr jau nākamajā sezonā izcīnīja NBA čempiontitulu. Arī 2013. gadā tika izcīnīts NBA čempiontituls, šoreiz finālā tika uzvarēta Sanantonio "Spurs" vienība.
Bwin
bwin Interactive Entertainment AG, WBAG: BWIN ir pasaules lielākais interneta azartspēļu organizētājs, kas kotējas Vīnes biržā Austrijā. bwin visā pasaulē strādā vairāk kā 1400 darbinieku un vairāk kā 800 no tiem strādā bwin galvenajā birojā Austrijas pilsētā Vīnē.
Uzņēmuma attīstība
Sākotnēji bwin pasaulē bija pazīstams kā betandwin līdz 2006. gadam, kas savu darbību sāka 1997. gadā ar 12 darbiniekiem. Gadu vēlāk publiski kļuva pieejami pirmie sporta derību pakalpojumi, taču jau 2004. gadā derības varējas slēgt arī spēļu norises laikā.
Biznesa modelis un licences
bwin grupai ir vairākas azartspēļu organizatora licences dažādās valstīs, tajā skaitā Vācijā, Itālijā, Gibraltārā un citur pasaulē.
bwin zīmols un sponsorēšana
bwin zīmols ir viens no atpazīstamākiem Austrijā, tāpat tā atpazīstamība ir augusi visā pasaulē pateicoties rūpīgi izstrādātai sponsorēšanas stratēģijai. bwin ir starptautiski pazīstamu futbola klubu Real Madrid C.F., AC Milan un FC Bayern Munich sponsors. Moto sporta fani būs noteikti pamanījuši bwin klātbūtni neskaitāmās MotoGP sacīkstēs, kur bwin ir bijis ilgstošs sadarbības partneris.
Sociālā atbildība
bwin ir izstrādājis īpašu programma uzņēmuma ietvaros, lai pasargātu dažādas sabiedrības grupas no azartspēļu atkarības. Sadarbībā ar Hārvardas Medicīnas skolu (Harvard Medical School) ir izstrādāti vairāki pētījumi par azarstpēļu atkarību.
Progress M-66
Progress M-66 (Прогресс М-66) bija Krievijas automātisks kravas kosmosa kuģis kravu nogādāšanai uz Starptautisko kosmisko staciju (SKS).
Krava
Kopējā kravas masa bija aptuveni 2407 kg. Tajā ietilpa degviela stacijas dzinējsistēmai, skābeklis, ūdens, pārtikas preces, apģērbs, iekārtas stacijas apkalpošanai un zinātniskajiem pētījumiem, kā arī 390 kg kravas ASV segmentam. Bez tam tika nogādāts otrais modernizētais skafandrs Orlan-MK (pirmais stacijā tika nogādāts 2008. gadā ar Progress M-65).
Lidojuma gaita
Palaišana notika no Baikonuras kosmodroma 05:49:46 UTC ar nesējraķeti Sojuz-U. Šis starts pirmoreiz pēc daudziem gadiem notika no 31. starta laukuma. Savukārt 1. starta laukumam, no kura līdz šim notika visi Sojuz raķešu starti, 2009. gadā tiks veikts kapitālais remonts.
Saslēgšanās ar SKS notika 07:18:13 UTC. Progress automātiskā režīmā pievienojās pie Pirs moduļa saslēgšanās mezgla.
Progress M-66 no stacijas atvienojās 15:18 UTC. Tas veica autonomu lidojumu, kura laikā tika veikts tehnisks eksperiments "Plazma-Progress". Karavas kuģis no orbītas tika novadīts, kad 14:32 UTC tika veiks bremzēšanas manevrs. Tas iegāja atmosfērā un sadega. Kosmiskā aparāta nesadegušās daļas aptuveni 15:18 iekrita Klusā okeāna dienvidu daļā, vairākus tūkstošus km au austrumiem no Jaunzēlandes pilsētas Velingtonas.
Kula aplis
Kula, arī kula apmaiņa vai kula aplis, ir ceremoniāla apmaiņas sistēma, ko praktizē Papua-Jaungvinejas Milnbejas provincē (Milne Bay).
Kula aplis aptver 18 salu sabiedrību Masimas (Massim) arhipelāgā, tai skaitā Trobriāna salās, un iekļauj tūkstošiem indivīdu. Dalībnieki ar kanoe laivām reizēm ceļo simtiem jūdzes, lai apmainītos ar kula dārglietām, kas sastāv no gliemežvāku kaklarotām (veigun vai soulava), kuras iemaina ziemeļos (riņķojot pulksteņrādītāja virzienā), un gliemežvāku rokassprādzēm (mwali), kuras savukārt iemaina dienvidos (riņķojot pretēji pulksteņrādītāja virzienam). Ja atklāšanas dāvana ir gliemežvāku rokassprādze, tad atvadīšanās dāvanai jābūt kaklarotai, un otrādi. Dalībnieku iesaistīšanās kula sistēmā mainās atkarībā no reģiona. Trobriāna salās apmaiņu veic tikai vadoņi, turpretī, piemēram, Dobu, šajā kula aplī var iesaistīties visi cilvēki.
Kula dārglietas nekad ilgstoši neuzkavējas pie to saņēmēja. Saņēmējam tās noteiktā laika posmā ir jānodod tālāk citiem partneriem, un tādā veidā tās nepārtraukti riņķo pa apli. Tomēr pat īsā laika posmā šādas dārglietas paturēšana sniedz prestižu un statusu. Ietekmīgākajiem vadoņiem var būt simtiem apmaiņas partneru, bet mazāk nozīmīgiem dalībniekiem var būt mazāk par divpadsmit (Malinowski,1920:98). Kaut arī lielākā daļa priekšmetu, kas ir pie Kula dalībniekiem jebkurā noteiktā mirklī, viņiem nepieder un tiks nodotas tālāk, Demons (Damon 1980:281) norāda, ka, piem., pie Muyuw visi Kula objekti ir kāda kitoum, t.i., tie pieder šai personai (vai grupai). Personai, kam tās pieder kā kitoum, ir visas īpašuma tiesības uz tām: viņš tās var paturēt, pārdot vai pat iznīcināt. Piemēram, vissvarīgākajam Muyuw vīrietim šādas Kulu dārglietas ir no trīs līdz septiņām, bet citiem cits iedzīvotājiem to vispār nav. Ir skaidrs, ka vismaz teorētiski visas šīs dārglietas ir kāda kitoum, turklāt tās uzliek atbildības izjūtu, saņēmējam ikreiz atgādinot, ka viņš ir vienīgais pārvaldnieks par kāda cita personisko mantu. Kādas konkrētas dārglietas īpašuma tisības ne vienmēr ir zināmas. Kula dārglietas var tik apmainītas kā kitoum starp diviem partneriem, tādējādi nodot šīs īpašuma tiesības tālāk.
Tiesības piedalīties Kula apmaiņas procsā nav automātiskas. Dalībniekiem tās nepieciešams iegūt, piedaloties dažādos zemāka līmeņa apmaiņas procesos (Damon, 1980:278). Devēja-ņēmēja attiecības vienmēr ir asimetriskas: to iniciatoram vienmēr būs augstāks statuss. Turklāt Kula dārglietas tiek sarindotas pēc to vērtības un vecuma, tāpat kā attiecības, kas tiek veidotas caur šo apmaiņas procesu. Kula dalībnieki vienmēr centīsies iegūt īpaši slavenus un vērtīgus Kula priekšmetus - tādus, kuru īpašnieku slava ir izplatījusies pa visu arhipelāgu. Šāda veida sacensībās dažādas personas īpašniekiem piedāvā pokala (ziedojumus) un kaributu (ubagošanas dāvanas), tādējādi cenšoties viņu pamudināt iesaistīties dāvanu apmaiņas attiecībās un apmainīt vēlamo objektu. Tādā veidā Kula apmaiņa ietver dāvanu sistēmas kompleksu un tā saucamās "atbildes dāvanas", kuru noteikumus veido cilts paražas. Sistēma tiek balstīta uz uzticēšanos, jo pienākumi netiek noteikti ar likumu. Tomēr spēcīgas sociālās normas un kultūrspecifiska vērtību sistēma, kurā dāsnums tiek cildināts kā augstākais tikums, bet nenovīdība tiek nosodīta, rada spēcīgu spiedienu darboties atbilstoši spēles noteikumiem. Tiem, kas pārāk pieķeras dārglietām un tās maina pārāk lēni, veidojas slikta reputācija. (cf. Malinowski, 1920:100).
Tā kā pārmantotajiem vadoņiem pieder visnozīmīgākas gliemežvāku dārglietas un viņi uzņemas atbildību par okeāna ceļojumu organizēšanu un vadīšanu, Kula apmaiņas sistēma var tikt uzlūkota kā statusa pastiprinātāja un autoritātes apbalvojumiem. Damons (1980) (Damon) piebilst, ka visai liels skaits Kula dārglietu ir relatīvi maz cilvēku rokās, piemēram, starp Muyum trīs vīriešiem ir 50 procentu Kula dārglietu. Desmit visietekmīgākie vīrieši kontrolē 90 procentus no visām Kula dārglietām. Šo dārglietu kustību un attiecības nosaka lielākā daļa Muyum politiskās alianses. Fortuns (Fortun) atzīmē, ka Kula savstarpējās attiecības ir trauslas, aplenktas ar dažāda veida manipulācijām un viltībām. Piemēram, Muyum formulē, ka vienīgais veids, kā tikt uz priekšu Kula aplī, ir melošana, ka viltības bieži vien izjauc Kula attiecības. (Damon, 1980:278). Līdzīgi rakstīja arī Maļinovskis (Malinowski): "daudzas ķildas, dziļi aizvainojumi, un pat naids pārklājas realitātei un izdomātai pārestībai Kula apmaiņā" (1920:100).
Kula aplis ir klasisks piemērs Marsela Mosa definētajai atšķirībai starp dāvanu un patēriņa preču apmaiņu. Melanēzieši rūpīgi nošķir dāvanu apmaiņu (Kula) no tirgus apmaiņas bartera formā (gimwali). Katra no šīm maiņas sfērām atspoguļo dažādas pamatvērtību sistēmas un kultūras paražas. Kā rakstīja Moss, Kula apmaiņa nedrīkst tikt veikta kā gimwali (barteris). Kula ir saistīta ar svinīgu apmaiņas ceremoniju, diženuma izrādīšanu, kur dominē goda un cildenuma jēdzieni; kamēr gimwali bieži vien ir daļa no Kula apmaiņas ceļojumiem, bet tās laikā notiek nopietna kaulēšanās un tās mērķis ir apmierināt tīri ekonomiskas vajadzības(1990:22-23). Kula dārglietas ir neatsavināmi objekti tajā ziņā, ka tās (vai tām ekvivalenti objekti) ir jāatdot to sākotnējiem īpašniekiem. Tie, kas šīs dārglietas saņem, tās var nodot tālāk kā dāvanas, bet tās nedrīkst tikt pārdotas kā preces (izņemot gadījumus, kad šīs dāvanas ir kāda kitoum).
Ufa
Ufa (ru), arī Efe (ba), ir Baškortostānas galvaspilsēta Krievijas Federācijā. Izvietojusies Urālu priekškalnēs pie Ufas upes ietekas Belajā. Pilsēta ir liels naftas rūpniecības centrs, baškīru kultūras centrs.
Vēsture
Dibināta kā Krievijas caristes cietoksnis 1574. gadā Nogaju ordas nocietinājuma Turatau vietā pēc tam, kad tās karaspēks bija ieņēmis Kazaņu. Pilsētas tiesības tā ieguva 1586. gadā. No 1802. gada bija guberņas centrs, no 1922. gada — Baškīrijas APSR galvaspilsēta. Otrā pasaules kara laikā uz Ufu pārcēla daudzus uzņēmumus no PSRS rietumu daļas. No 1991. gada — Baškortostānas galvaspilsēta.
Sports
Jau kopš 1957. gada pilsētā ir bāzēta viena no spēcīgākajām Krievijas hokeja komandām Ufas "Salavat Julajev". Tā spēlē KHL un ir 2008., kā arī 2011. gada Krievijas čempione. Jaunatnes hokeja līgā spēlē arī "Salavat Julajev" jauniešu klubs Ufas "Tolpar".
Savas mājas spēles "Savalat Julajev" aizvada Ufas arēnā. Pirms tās atklāšanas 2007. gadā, komanda spēlēja Salavata Julajeva Sporta pilī.
Pilsētā atrodas arī futbola klubs FK Ufa.
Cilvēki
Ufā dzimuši:
Guntars Bilsēns
Guntars Bilsēns (dzimis ) ir latviešu izglītības darbinieks un politiķis, bijis 11. Saeimas deputāts, pārstāv Vidzemes partiju (iepriekš Reformu partiju).
Biogrāfija
Izglītību ieguvis Valmieras 11 Varoņu komjauniešu vidusskolā un Latvijas Lauksaimniecības akadēmijā.
1970. gadu vidū bijis atslēdznieks Valmieras ugunsdzēšanas iekārtu rūpnīcā Valmierā un kokapstrādes iekārtu operators Valmieras mēbeļu kombinātā. Pēc tam kļuvis par vecāko inženieri tehnologu mēbeļu kombinātā. 1980. gadu vidū uzsācis darbību Valsts hidrometeoroloģiskajā pārvaldē, kur sākotnēji pildīja valsts inspektora, vēlāk — vecākā valsts inspektora amata pienākumus.
G. Bilsēns bijis arī vecākais valsts inspektors Latvijas Gaisa aizsardzības valsts inspekcijā, Valsts vides aizsardzības komitejā (bijis arī valsts inspektors). 1991. gada aprīlī kļuva par Reģionālās vides komitejas priekšsēdētāja vietnieku, vēlāk — komitejas priekšsēdētāja vietnieku civilierēdņa statusā, direktora vietnieku, projekta finanšu direktoru.
Kopš 2005. gada ir profesionālās izglītības sporta kluba AMI valdes loceklis. Laikā no 1991. līdz 2011. gadam bijis dārzkopības kooperatīva "Zvejnieku dārzi" priekšsēdētājs. No 2000. līdz 2011. gadam G. Bilsēns pildīja Valmieras 36. arodvidusskolas direktora pienākumus.
Politiskā darbība
2005. gadā ticis ievēlēts Valmieras pilsētas domē no Latvijas Pirmā partijas saraksta, 2009. gadā ticis pārvēlēts (šoreiz vēlēšanās startēja no LPP/LC saraksta). 2011. gadā pievienojies Zatlera Reformu partijai (ZRP). No šīs partijas saraksta kandidēja 11. Saeimas ārkārtas vēlēšanās, kur arī tika ievēlēts no Vidzemes vēlēšanu apgabala.
2014. gadā pievienojies Vidzemes partijai un kandidēja 12. Saeimas vēlēšanās no Latvijas Reģionu apvienības saraksta, taču netika ievēlēts.
Amerikāņu futbols
Amerikāņu futbols, ko ASV un Kanādā pazīst vienkārši ar vārdu futbols, ir komandu sporta spēle. Komandu uzdevums ir nogādāt bumbu iezīmētā zonā aiz pretinieku komandas gala līnijas, tādējādi gūstot punktus. Tas notiek, spēlētājiem nesot bumbu rokās, piespēlējot vai padodot to komandas biedriem. Punktus var gūt dažādos veidos - ar bumbu rokās ieskrienot gala zonā, veiksmīgi piespēlējot to spēlētājam aiz gala līnijas, ar kājas spērienu raidot bumbu starp vārtu stabiem. Uzvar komanda, kam, spēlei beidzoties, ir visvairāk punktu.
Laukums un spēlētāji
Spēle risinās uz taisnstūra formas laukuma, kas ir 120 jardus (110 metrus) garš un 53 1/3 jardus (49 metrus) plats. Netālu no katra laukuma gala ir vārtu līnija; tās abas atrodas 100 jardu attālumā viena no otras. Punktu gūšanas zona jeb tā saucamā gala zona turpinās 10 jardus aiz vārtu līnijām - līdz laukuma gala līnijām.
Katras gala zonas beigās ir divi vārtu stabi, kas viens no otra atrodas 18,5 pēdu attālumā. Tos 10 pēdu augstumā no zemes savieno pārliktnis.
Vienlaikus uz laukuma atrodas 11 katras komandas spēlētāji. Katram no tiem ir konkrēts uzdevums, līdz ar to komandas sastāv no trim spēlētāju vienībām: uzbrucējiem, aizsargiem un speciālais sastāvs. NFL līgā spēlētājiem piešķir numurus atkarībā no pozīcijas (piemēram, saspēles vadītājiem jāizvēlas numuri no 1 līdz 19).
Spēles ilgums
Parasti futbola spēles laiks sadalīts četrās 15 minūšu garās ceturtdaļās (vidusskolu spēlēs ceturtdaļa ilgst 12 minūtes), un pēc otrās ceturtdaļas komandas dodas puslaika pārtraukumā. Spēles laiks noteiktos gadījumos tiek uz brīdi apturēts; līdz ar to spēle nereti ilgst vairāk kā trīs stundas. Ja NFL spēlē pēc četrām ceturtdaļām ir neizšķirts rezultāts, komandas aizvada 15 minūšu pagarinājumu, kas risinās līdz pirmajam gūtajam punktam (vienalga, kādā veidā tas noticis).
Spēles norise
Komandai, kas ieguvusi tiesības uzbrukt, tiek doti četri mēģinājumi jeb tā sauktās izspēles, kurās bumba jānogādā par 10 jardiem tuvāk pretējās komandas gala zonai. Ja tas izdodas, komanda atkārtoti iegūs pirmās izspēles tiesības - citiem vārdiem, četras jaunas izspēles nākamajiem 10 jardiem. Ja uzbrūkošajai komandai četru izspēļu laikā neizdodas pavirzīties par 10 jardiem uz priekšu, tai tiek atņemta bumba un tiesības turpināt uzbrukumu.
Bumbu atļauts pārvietot divējādi:
Izspēle beidzas šādos gadījumos: Tiesnesis nepieciešamības gadījumā ar svilpes signālu paziņo spēlētājiem par izspēles beigām.
Ja komanda iegūst tiesības uz pirmo izspēli, TV skatītāji un stadionā esošie cilvēki par to tiek informēti ar paziņojumu "1st and 10" (1. un 10) — pirmā izspēle, atlikuši 10 jardi. Ja, piemēram, komanda šajā izspēlē iegūst trīs jardus, sekos paziņojums "2nd and 7."
Sitieni ar kāju
Katra puslaika sākumā, kā arī pēc piezemējumu izdarīšanas un vārtu gūšanas, bumba ar kājas spērienu no 35 (augstskolu spēlēs un kopš 2011.gada arī NFL, agrāk NFL spēriens tika veikts no 30 jardu atzīmes) jardu līnijas tiek raidīta pretējās komandas gala zonas virzienā (kick-off). Tur to noķērušais spēlētājs cenšas ar bumbu aizskriet tik tālu uz priekšu, cik vien iespējams (kick return). No vietas, kur viņš tiek apturēts, viņa komanda iegūst tiesības uzsākt uzbrukumu ar pirmo izspēli. Ja spēlētājs nevēlas pārvietoties ar bumbu (piemēram, ja vairāki pretinieki jau atrodas tiešā tuvumā, gatavi viņu nogāzt), viņš ar rokas pavicināšanu signalizē par t.s. fair catch. Tad pretiniekiem nav atļauts viņu jebkādā veidā traucēt vai nogāzt. Ja bumba tiek noķerta tikai gala zonā, spēlētājs to var vai nu censties nogādāt tālāk uz priekšu, vai tā vietā ar ceļgalu skart zemi gala zonā (touchback). Touchback gadījumā komanda automātiski iegūst pirmo izspēli, bumbai esot uz 20 jardu līnijas.
Pārkāpumi
Noteikumu pārkāpumi parasti tiek sodīti ar cīņas līnijas pārvietošanu vienā vai otrā virzienā par labu komandai, pret kuru pārkāpums izdarīts. Atsevišķi pārkāpumi (traucēta piespēles saņemšana, rupja spēle) automātiski dod jaunu pirmo izspēli uzbrūkošajai komandai. Ja pārkāpums tiek izdarīts spēles laikā, tiesnesis uzmet laukumā dzeltenu karodziņu, lai signalizētu, ka bijis pārkāpums, taču spēli ļauj turpināt līdz izspēles beigām. Pēc tam cietušajai komandai ir iespēja izvēlēties - pieņemt pārkāpumu (un par to pienākošos sodu) vai atstāt spēkā izspēles iznākumu. Ja, piemēram, par spīti pārkāpumam, ir izdevies piezemējums, ir tikai loģiski izvēlēties piezemējuma ieskaitīšanu.
Spēlētāju pozīcijas
Kā jau minēts iepriekš, amerikāņu futbolā spēlētājiem atkarībā no pozīcijas ir ļoti specifiski un atšķirīgi uzdevumi laukumā, tādēļ jau augstskolu sacensībās un profesionālajās līgās (NFL u.c.) futbolisti specializējas un spēlē tikai vienā noteiktā pozīcijā.
Uzbrukuma sastāvs
Pussargu, malējo un balsta uzbrucēju skaits laukumā var atšķirties atkarībā no tā, kādu uzbrukuma shēmu izvēlas uzbrūkošā komanda.
Standartsituāciju izpildītāji
Galvenās darbojošās personas šajos sastāvos ir sitējs (kicker jeb K) vai atsitējs (punter jeb P) atkarībā no tā, kā komanda vēlas uzbrukt — sitēja uzdevums ir censties raidīt bumbu pretinieka vārtos, par to saņemot 3 punktus, savukārt atsitējs laukumā dodas, ja komanda nevēlas riskēt zaudēt bumbu 4 iztērētu mēģinājumu dēļ un izvēlas to raidīt pēc iespējas tālāk laukumā, lai pretinieki savu uzbrukumu uzsāktu no neizdevīgākas pozīcijas. Sitējs arī izpilda pirmo sitienu pa bumbu pēc punktu guvuma.
2009. gada Skrīveru novada domes vēlēšanas
'''2009. gada Skrīveru novada domes vēlēšanas''' notika 2009. gada Latvijas pašvaldību vēlēšanās. Vēlēšanās Skrīveru novada domē tika ievēlēti 13 deputāti. Vēlēšanās piedalījās 6 kandidātu saraksti, kas veidoti no 70 kandidātiem. Skrīveru novads tika izveidots 2009. gada administratīvi teritoriālās reformas rezultātā, tādēļ šī novada domes vēlēšanas notika pirmoreiz. Skrīveru novadā vēlēšanas notika 1 iecirknī.
Vēlēšanās visvairāk balsu ieguva saraksts "Mēs Skrīveriem" (63,64%), bet kopā novada domē iekļuva 4 no 6 sarakstiem. Skrīveru novada domes vēlēšanās piedalījās 1 798 vēlētāji jeb 55,43% no balsstiesīgajiem. No vēlēšanu aploksnēm derīgas bija 1 796, bet savu balsi par kādu no sarakstiem atdeva 1 759 vēlētāji.
Pamela Melroja
Pamela Melroja (Pamela Anne Melroy; dzimusi ) ir bijusī ASV Nacionālā aeronautikas un kosmosa administrācijas (NASA) astronaute, atvaļināta ASV Gaisa spēku virsniece. Kopš 2021. gada viņa ir NASA administratora vietniece. Melroja ir piedalījusies 1991. gada Persijas līča karā.
1994. gadā Pamela Melroja tika uzņemta NASA astronautu kandidātu grupā. Viņa trenējās kā kosmoplāna Space Shuttle pilote.
2000. gadā Melroja veica savu pirmo kosmisko lidojumu misijā STS-92, otru — 2002. gadā (STS-112), abas uz Starptautisko kosmisko staciju.
2007. gada februārī viņa atvaļinājās no Gaisa spēkiem.
Trešo lidojumu Melroja veica 2007. gada oktobrī — novembrī ekspedīcijā STS-120 kā kosmosa kuģa Discovery komandiere. Viņa bija otrā kosmoplāna komandiere sieviete (pēc Eilīnas Kolinsas).
Stefānija Vilsone
Stefānija Daiena Vilsone (Stephanie Diana Wilson; dzimusi ) ir NASA kosmonaute.
Stefānija Vilsone strādājusi bijušajā kompānijā Martin Marietta kā inženiere pie nesējraķešu Titan-4 lidojumu analīzes. Pēc tam viņa strādājusi Jet Propulsion Laboratory Pasadīnā.
1996. gadā tika uzņemta NASA astronautu kandidātu grupā. Trenējās kā misijas speciāliste. 2006. gadā veica pirmo kosmisko lidojumu misijā STS-121 uz Starptautisko kosmisko staciju.
Otro lidojumu veica 2007. gada oktobrī — novembrī ekspedīcijā STS-120 kā misijas speciāliste.
Mitsubishi Heavy Industries
Mitsubishi Heavy Industries ir Japānas kompānija, viens no Mitsubishi grupas uzņēmumiem.
Galvenie produkcijas veidi
Izgatavo nesējraķetes H-IIA pirmo un otro pakāpi, kā arī cietās degvielas starta paātrinātajus
Gruzijas administratīvais iedalījums
Gruzijas administratīvo iedalījumu veido 9 mhares (reģioni) (gruzīnu: მხარე), 2 autonomās republikas un galvaspilsēta — Tbilisi. Reģioni un autonomās republikas sikāk iedalās 12 pašpārvaldes pilsētās un 64 pašvaldībā.
Sibīrija
Sibīrija (ru) ir ģeogrāfisks reģions, kas (mūsdienu skatījumā) ietver Krievijas Federācijas teritoriju Āzijā no Urāliem rietumos līdz Klusā okeāna ūdensšķirtnes grēdām austrumos un no Ziemeļu ledus okeāna ziemeļos līdz Kazahstānas, Mongolijas un Ķīnas robežai dienvidos. Sibīrija ietver apmēram 56% no Krievijas Federācijas teritorijas. Tradicionāli to iedala Rietumsibīrijā un Austrumsibīrijā, bet dažkārt izšķir arī Dienvidsibīriju (kalnaino daļu), Ziemeļaustrumu Sibīriju un Vidussibīriju.
Vēsturiski Sibīrijā tika ietverta arī Kazahstānas ziemeļaustrumu daļa un Krievijas Tālie Austrumi.
Nosaukums
Sibīrijas nosaukums ir cēlies no Sibīrijas hanistes (tatāru: Seber xanlığı vai Seber yortı) nosaukuma, kas līdz 1598. gadam pastāvēja Obas upes baseinā starp Urāliem rietumos un Jeņisejas upi austrumos. Tās galvaspilsēta Kašlika jeb Iskera (tatāru: Qaşlıq vai İskär), saukta par Sibiru, atradās Tobolas un Irtišas upju satecē netālu no tagadējās Toboļskas pilsētas.
Polockas vēsture
Polocka ir viens no vissenākajiem tirdzniecības un ortodoksās kristietības kultūras centriem Eiropas ziemeļaustrumu daļā. Polockas kņaziste ir ietekmējusi arī Latvijas attīstību viduslaiku periodā.